|  |  |
| --- | --- |
|  |  *See artikkel räägib filmisarjast; 1977. aasta filmi kohta vaata artiklit Tähtede sõda* |

---

"Star Warsi" logo
"**Star Wars**" ('tähesõjad') on George Lucase loodud ulmemaailm ja filmisari. "Star Warsi" maailm järgib ulme alamžanri kosmoseooperi kaanoneid, Joseph Campbelli monomüüdi struktuuri ning sisaldab arvukalt viiteid popkultuurile ja mütoloogiale.

Esimene film esilinastus 25. mail 1977 ning kandis pealkirja "Tähtede sõda" ("Star Wars"). Hiljem, pärast filmi eelloo tegemist, on kasutatud ka pealkirja "Star Wars: Osa IV – Uus lootus" ("Star Wars Episode IV: A New Hope").

1980. aastal valmis järjelugu "Impeeriumi vastulöök" (hiljem ka "Star Wars: Osa V – Impeeriumi vastulöök") ja 1983. aastal "Jedi tagasitulek" (hiljem ka "Star Wars: Osa VI – Jedi tagasitulek").

Lucas jätkas 1999. aastal filmisaagat eeltriloogiaga "Star Wars: Osa I – Nähtamatu oht", millele järgnesid 2002. aastal "Star Wars: Osa II – Kloonide rünnak" (kasutatud ka pealkirja tõlget "Kloonide sõda") ja 2005. aastal "Star Wars: Osa III – Sithi kättemaks". Nende filmide sündmustik toimub ajaliselt enne esimest triloogiat ja see sai ka põhjuseks, miks esimesed kolm filmi ümber nimetati.

Esimesed kuus filmi tootis filmistuudio Lucasfilm ning filme levitas firma 20th Century Fox. 2012. aastal müüs George Lucas Lucasfilmi koos õigustega The Walt Disney Companyle 4,06 miljardi USA dollari eest. Disney esimene "Star Warsi" film "Star Wars: Jõud tärkab" jõudis Eesti kinodesse 18. detsembril 2015.

"Star Warsi" filmidel on ülemaailmne kuulsus, tänu millele on filmisaagal suur poolehoidjaskond. On loodud uut materjali, mille fakte on võimalik lugeda "Star Warsi" oma vikis Wookiepedia, andmebaasis Starwars.com ja vikis Star Wars Viki, samuti on kirjutatud raamatuid. Fännikirjandus hõlmab sündmusi, mis toimusid nii enne kui ka pärast saagat. Loodud lisakirjandust nimetatakse "Expanded Universe" ('laiendatud universum').

Peale "Skywalkeri saaga" on veel tehtud filmid "Rogue One" (2016) ja "Solo" (2018).

"Star Warsi" maailm
-------------------

"Star Warsi" sündmustik leiab aset "Kaua aega tagasi, ühes galaktikas kaugel, kaugel" ("A long time ago in a galaxy far, far away"), kus inimesed ja mitmesugused tulnukad elavad koos robotitega ehk nn "droididega", kes abistavad neid, samuti on tänu kõrgeltarenenud tehnoloogiale võimalik interplanetaarneanetaarne reisimine.

Müstiline energia ehk Jõud (*The Force*) on energiaväli, mida iga elusolend tekitab, ning mis hoiab Star Warsi mütoloogias kogu galaktikat koos. Treenides ja mediteerides saavad väljavalitud kasutada Jõu abil supervõimeid nagu telekineesi, eelaimdust, telepaatiat ja füüsilise energia manipulatsiooni.

### Sithi ja jedi ordud

Jõudu oskavad käsitseda kaks rüütellikku ja munklikku ordut, kes on omavahel konfliktis: jedid, kes on Galaktika Vabariigi rahuhoidjad toimetavad Jõu valguse poolel ja sithid, kes on iidsed galaktilise demokraatia vastased toimetavad Jõu tumedal poolel, manipuleerides hirmu ja vihaga. Jedi rüütleid võib olla arvukalt, aga Tumedaid lorde või sithe või darthe võib olla kaks: meister ja õpilane.

Jedid on "Star Warsi" universumis põhitegelased. Jedi ordu on sõjandusega tegelev akadeemiline ordu, mille alged ulatuvad kuni 25 000 BBY (ehk 25 000 aastat tagasi alates Yavini lahingust). Jedi põhiväärtusteks on mõtte puhtus ja emotsioonidest lahusolu, sest nende arvates on viha, armastus ja hirm konfliktide peamiseks põhjustajaks. Tähtsal kohal on teadmised ja elutarkus. Nad on Galaktilise Vabariigi poolt määratud rahuvalvajad, kes ei ründa kunagi, vaid kaitsevad kõiki mõtlevaid eluvorme. Haripunktil oli jedi ordu rüütleid umbes 10 000. Tuntumaid jedi meistreid on Yoda, Qui-Gon Jin, Mace Windu, Obi-Wan Kenobi, Luke Skywalker ja Rey Skywalker.

Sithid on "Star Warsi" filmides peamised antagonistid. Sithi ordu on sõjandusega tegelev imperialistlik ordu, mis on asutatud 6000 BBY ("Star Wars: Legends" kohaselt 25000 BBY). Sithe iseloomustab petlikus, agressiivsed emotsioonid ja omakasupüüdlikkus. Sithi ordu liikmete vahel esineb suur konkurents ning ordu on väga autoritaarne, seetõttu koguneb võim ühe isiku kätte. See isik peab olema piisavalt tugev ning ei tohi näidata oma nõrkusi välja. Sellele, kelle kätte koguneb võim, omistatakse tiitel "Tume sithi lord". Kui sithi lord nõrgeneb võib tema käealune võimu endise käest väevõimuga endale haarata ja sealjuures ka endise sithi lordi tappa. Tuntumaid sithi lorde on Darth Bane, Darth Plagueis, Darth Sidious (Palpatine), Darth Maul ja Darth Vader.

### Tehnika

"Star Warsi" maailmas on palju eripärast tehnikat nagu valgusmõõgad, droidid ja kosmoselaevad. Viimaseid on väga erinevates suurusvahemikes, alustades ühepiloodi laevast lõpetades planeedi suuruste laevadega. Valgusmõõk (inglise keeles *lightsaber*) on relv, mida kasutavad nii sithid kui ka jedid lähivõitluses. Jedide kasutuses olevad valgusmõõgad on erivärvilised, kuid sithi valgusmõõgad on olnud enamuses punased. Droidid (ehk interaktiivsed robotid) on enamasti muudele elusolenditele abiks ja kaaslasteks ning vaid mõned neist osalevad ka lahingutegevuses (näiteks sõjapidamise otstarbel loodud lahingudroidid B1). Tuntumaid droidid on humanoid C3PO ja droid R2D2 – kaks droidi, mis on olnud igas "Star Warsi" mängufilmis peale "Solo". Lisaks nendele droididele on järelloos esile kerkinud ka kerakujuline droid BB-8.

Tehnika on universumis kõrgelt arenenud.Kasutusel on hologrammtehnika. Lisaks omapärastele valgusmõõkadele eksisteerivad ka relvad, mis suudavad terve planeedi hävitada. Aegruumis edasi liikumine on võimalik valguse kiirusel (sooritades vajaliku tehnikaga kosmoselaevaga "hüppe" kahe koha vahel). Samuti on olemas ka planeet Coruscant, mis on niivõrd arenenud, et on tervenisti linnaga kaetud (ekumenopolis).

Valgusmõõk 
### Sündmuste ajajoon

Aega arvestatakse alates esimese filmi algusest ("Uus lootus"), millal toimus Yavini lahing. Aastaarve enne Yavini lahingut märgistatakse "BBY" ja pärast lahingut märgistatakse "ABY". Lühendid tulenevad ingliskeelsetest fraasidest "Before Battle of Yavin" (enne Yavini lahingut) ning "After Battle of Yavin" (peale Yavini lahingut). Sündmustikku "Star Warsis" saab jagada kolmeks erinevaks ajaperioodiks: vabariigi aeg, mässu aeg ja vastupanu aeg.

* Vabariigi aeg on eelloo triloogia aeg. See algas 1032 BBY Galaktika Vabariigi tekkega. Eellugu räägib, kuidas Galaktika Vabariik on korrumpeerunud ülemkantsler Palpatine'i (tegelikult sithi lord Darth Sidius) tõttu. Ta kukutab vabariigi, loob Galaktilise Impeeriumi ja hakkab selle imperaatoriks. Selle aja tehnika on rohkem ümaram ning vähem robustsem kui originaalse triloogia tehnika.
* Mässu aeg on originaalse triloogia aeg, kus Mässulised on galaktilises kodusõjas Impeeriumiga mitmeid aastaid. Peale selle aja haripunkti ehk peale näilist Imperaatori surma loovad Mässulised Uue Vabariigi. Selle ajajärgu universumi on kujutatud veidi süngemana.
* Vastupanu aeg on järelloo triloogia aeg. Selles moodustavad Impeeriumi jäänukid Esimese ordu. Endise Mässuliste alliansi kangelased juhivad vastupanu diktaatorliku Esimese ordu vastu.

Filmid
------

### Skywalkeri saaga

"Star Warsi" filmid, mis arenesid triloogiate triloogiaks, on nimetatud ümber "Skywalkeri saagaks", alustades originaalse triloogiast (1977–1983), jätkates eelloo triloogiaga (1999–2005) ja lõpetades järelloo triloogiaga (2015–2019). Esimesed kaks triloogiat on George Lucase lavastatud ning viimane on J. J. Abramsi / Rian Craig Johnsoni lavastatud. Kõigi kolme triloogia keskmes on Skywalkeri pere.

| Osa | Esilinastumise kuupäev |
| --- | --- |
| Eelloo triloogia |
| "Star Wars: Osa I – Nähtamatu oht" ("The Phantom Menace") | 19. mai 1999 |
| "Star Wars: Osa II – Kloonide rünnak" ("Attack of the Clones") | 16. mai 2002 |
| "Star Wars: Osa III – Sithi kättemaks" ("Revenge of the Sith") | 19. mai 2005 |
| Originaalne triloogia |
| "Tähtede sõda" ("Star Wars") | 25. mai 1977 |
| "Impeeriumi vastulöök" ("The Empire Strikes Back") | 21. mai 1980 |
| "Jedi tagasitulek" ("Return of the Jedi") | 25. mai 1983 |
| Järelloo triloogia |
| "Star Wars: Jõud tärkab" ("The Force Awakens") | 18. detsember 2015 |
| "Star Wars: Viimased jedid" ("The Last Jedi") | 15. detsember 2017 |
| "Star Wars: Skywalkeri tõus" ("The Rise of Skywalker") | 20. detsember 2019 |

Eelloo triloogia peanäitlejad on Ewan McGregor (Obi-Wan Kenobi), Natalie Portman (Padmé Amidala) ja Hayden Christensen (Anakin Skywalker). Järelloo triloogia peanäitlejad on Adam Driver (Kylo Ren), Daisy Ridley (Rey), John Boyega (Finn), ja Oscar Isaac (Poe Dameron). Paljud esimese triloogia näitlejad naasid oma rolli järelloos.

* Originaalse triloogia peanäitlejad
* Mark Hamill (Luke Skywalker)Mark Hamill (Luke Skywalker)
* Harrison Ford (Han Solo)Harrison Ford (Han Solo)
* Carrie Fisher (printsess Leia)Carrie Fisher (printsess Leia)

### Muud filmid

| Filmi pealkiri | Esilinastumise kuupäev |
| --- | --- |
| "Star Wars: The Clone Wars" | 15. august 2008 |
| "Rogue One: Tähesõdade lugu" | 16. detsember 2016 |
| "Solo: Tähesõdade lugu" | 25. mai 2018 |
| "Star Wars: Rogue Squadron" | 2023 |
| *Nimeta eraldiseisev film* | 2024 |
| *Nimeta eraldiseisev film* | 2026 |

Peale "Skywalkeri saaga" on muud filmid, mis on seotud osati saagaga. "Star Wars: The Clone Wars" on seotud eellooga jäädes sündmustikuga "Kloonide rünnaku" ja "Sithi kättemaksu" vahele. "Rogue One" sündmustik on kohe enne "Uut lootust" ning otseselt viimase süžeega seotud. "Solo" räägib Han Solo, "Skywalkeri saaga" originaalse triloogia ühe peategelase eluloost ja selle sündmused leiavad aset pärast III osa umbes 13–10 BBY.

Disney on kinnitanud, et Kevin Feige ja Kathleen Kennedy töötatavad välja uut "Star Warsi" triloogiat, milles ei räägita enam Skywalkeri perekonnast. Filmid tulevad plaani järgi välja iga kahe aasta tagant alates aastast 2022.

Televisioon
-----------

### Telesarjad

| Sarja pealkiri | Hooajad | Esimene osa | Viimane osa | Telekanal |
| --- | --- | --- | --- | --- |
| "The Mandalorian" | 2 | 12. november 2019 | *Pole teada* | Disney+ |
| Star Wars: Andor | 1 | 2022 | *Pole teada* | Disney+ |
| Star Wars: Obi-Wan Kenobi | 1 | 2021-2022 | *Pole teada* | Disney+ |
|
| Star Wars: Lando | 1 | 2021-2022 | *Pole teada* | Disney+ |
| Star Wars: A droid story | 1 | 2021-2022 | *Pole teada* | Disney+ |
| Star Wars: Ahsoka | 1 | 2021-2022 | *Pole teada* | Disney+ |
| Star Wars Visions | 1 | 2021-2022 | *Pole teada* | Disney+ |
| Star Wars: The Bad Batch | 1 | 2021-2022 | *Pole teada* | Disney+ |
| Star Wars: The Acoltye | 1 | 2021-2022 | *Pole teada* | Disney+ |
| Star Wars Willow | 1 | 2021-2022 | *Pole teada* | Disney+ |
|

### Animeeritud sarjad

| Sarja pealkiri | Hooajad | Esimene osa | Viimane osa | Telekanal |
| --- | --- | --- | --- | --- |
| "Star Wars: Droids" | 1 | 7. september 1985 | 7. juuni 1986 | ABC |
| "Ewoks" | 2 | 7. september 1985 | 13. detsember 1986 | ABC |
| "Star Wars: The Clone Wars" | 7 | 3. oktoober 2008 | *Pole teada* | Filmilinastus
(15. august 2008)
Cartoon Network
Netflix
Disney+ |
| "Star Wars Rebels" | 4 | 11. august 2014 | 5. märts 2018 | Disney XD |
| "Star Wars Resistance" | 2 | 7. oktoober 2018 | 26. jaanuar 2020 | Disney Channel |

### Animeeritud lühisarjad

| Sarja pealkiri | Hooajad | Esimene osa | Viimane osa | Telekanal |
| --- | --- | --- | --- | --- |
| "Clone Wars" | 3 | 7. november 2003 | 25. märts 2005 | Cartoon Network |
| "Star Wars Forces of Destiny" | 2 | 3. juuli 2017 | 25. mai 2018 | YouTube |
| "Star Wars Galaxy of Adventures | 1 | 30. november 2018 | *Pole teada* | YouTube |
| "Star Wars Roll Out" | 1 | 9. august 2019 | *Pole teada* | YouTube |

Mängud
------

"Star Warsi" mängud| Mängu nimi | Ilmumiskuupäev | Tootja |
| --- | --- | --- |
| Star Wars Squadrons | 2. oktoober 2020 | EA |
| Lego Star Wars: The Skywalker Saga | 2021 | EA |
| Star Wars Battlefront II | 17. november 2017 | EA |
| Star Wars Jedi: Fallen Order | 2019 | EA |

Raamatud
--------

| Raamatu(sarja) nimi |
| --- |
| Star Wars: The High Republic |

Mujal meedias
-------------

Lisaks filmidele ja telesarjadele on antud välja ka "Star Warsi" materjali sisaldavaid romaane, koomikseid, audioraamatuid, raadiosarju ning inspireeritud kaupa (nagu näiteks mänguasjad). Disney kasutab "Star Warsi" teemat Pariisi, Shanghai, Hongkongi, Tōkyō ja USA teemaparkides.

Viited
------

1. ↑  James Ryan (20.11.2016). "When did Star Wars become known as A New Hope?". *inafarawaygalaxy.com*.
2. ↑  BNS (30.10.2012). "USA meelelahutushiid Disney ostab Lucasfilmi". *Postimees*.
3. ↑  Forumcinemas. "Star Wars: Jõud tärkab". *Forumcinemas.ee*.
4. ↑  Starwars Viki[*alaline kõdulink*]. Fandom
5. ↑  Star Wars: Episood IV: Uus lootus (DVD). 20th Century Fox. 2006
6. ↑  "6 Great Quotes About The Force". *Star Wars veebileht*. 25. juuli 2016. Vaadatud 07.01.2020.
7. ↑  Impeeriumi vastulöök (DVD). 20th Century Fox. 2004.
8. ↑  Nicholas, Christopher (2016). *Star Wars: I Am a Jedi*. Little Golden Books. Illustrated by Ron Cohee. pp. 18–19. ISBN 978-0736434874.
9. 1 2 3  "Databank. Sith". *Star Wars veebisait*. Vaadatud 07.01.2020.
10. ↑  Gordon, Andrew. "Star Wars: A myth for our time." Literature/Film Quarterly 6.4 (1978): 314.
11. ↑  Smith, Bill (19. märts 1996). *Star Wars: The Essential Guide to Vehicles and Vessels*. LucasBooks. ISBN 978-0345392992.
12. ↑  Wallace, Daniel (16. veebruar 1999). *Star Wars: The Essential Guide to Droids*. LucasBooks. ISBN 978-0345420671.
13. ↑  Elle Collins. "The entire C-3PO and R2-D2 story finally explained". *Looper*. Vaadatud 07.01.2020.
14. ↑  "Superweapons". *Wookieepedia*. Vaadatud 07.01.2020.
15. ↑  Smith, Bill (19. märts 1996). *Star Wars: The Essential Guide to Vehicles and Vessels*. LucasBooks. ISBN 978-0345392992.
16. ↑  "Databank. Coruscant". *Star Wars veebisait*. Vaadatud 07.01.2020.
17. ↑  @kylebuchanan (23. august 2019). ""A timeline of STAR WARS endeavors thus far..."". *(Tweet) -Twitter*.
18. ↑  James Whitbrook (23. august 2019). "The Clone Wars Returns February 2020, and All the Other Star Wars News Just Revealed at D23". *Gizmodo*. Vaadatud 07.01.2020.
19. ↑  Star Wars: Osa III- Sithi kättemaks (DVD). 20th Century Fox. 2005.
20. ↑  McDonagh, Tim (2016). *Star Wars: Galactic Maps*. Disney–Lucasfilm Press. pp. 13, 44. ISBN 978-1368003063.
21. ↑  James Dyer (25. august 2015). "JJ Abrams Spills Details On Kylo Ren". *Empire Online*. Vaadatud 07.01.2020.
22. ↑  Alex Leadbeater (24. jaanuar 2017). "A Brief History of Star Wars Titles". *Screen Rant*. Vaadatud 07.01.2020.
23. 1 2 3 4 5 6  Geenius diktor: Välja kuulutati tohutu hulk uusi star warsi filme ja sarju
24. 1 2 3  Richard Trenholm (7. mai 2019). "Disney: Star Wars and Avatar movies coming every Christmas until 2027". *Cnet*. Vaadatud 05.01.2020.
25. ↑  "The Legendary Star Wars Expanded Universe Turns A New Page". *Star Wars veebisait*. 25. aprill 2014. Vaadatud 07.01.2020.
26. 1 2 3  Hugh Armitage (20. detsember 2019). "Star Wars' timeline – the complete chronology from Phantom Menace to Rise of Skywalker". *Digital Spy*. Vaadatud 07.01.2020.
27. 1 2  Erik Pedersen, Nellie Andreeva (24. august 2019). "Disney+ Unveils 'Lizzie McGuire' Sequel, 'Muppets' Short-Form, 'Obi-Wan Kenobi' At D23 – Full List Of Streaming Service's Programming". *Deadline*. Vaadatud 06.01.2020.

Välislingid
-----------

* StarWars.com
* Star Warsi viki
* Jedipeedia